CELEX: 52010PC0489
Language: mt
Date: 2010-09-21
Title: Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni skont il-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-ġestjoni finanzjarja tajba (applikazzjoni EGF/2009/021 IE/SR Technics mill-Irlanda)

|

52010PC0489

/* COM/2010/0489 finali */  Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni skont il-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-ġestjoni finanzjarja tajba (applikazzjoni EGF/2009/021 IE/SR Technics mill-Irlanda)  

	[pic] | IL-KUMMISSJONI EWROPEA |Brussel 21.9.2010KUMM(2010) 489 finaliProposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni skont il-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-ġestjoni finanzjarja tajba (applikazzjoni EGF/2009/021 IE/SR Technics mill-Irlanda)MEMORANDUM SPJEGATORJUIl-Punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-ġestjoni finanzjarja tajba[1] jippermetti għall-mobilizzazzjoni tal-Fond Ewropew ta' Aġġustament għall-Globalizzazzjoni (EGF) fil-limitu massimu annwali ta' EUR 500 miljun 'il fuq mill-intestaturi rileventi tal-qafas finanzjarju.Ir-regoli applikabbli għall-kontribuzzjonijiet mill-EGF huma stabbiliti fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni[2].Fid-9 ta’ Ottubru 2009, l-Irlanda ssottomettiet l-applikazjoni EFG/2009/021 IE/SR Technics għal kontribuzzjoni finanzjarja mill-EGF, wara s-sensji fl-intrapriża SR Technics Ireland Ltd fl-Irlanda (minn hawn ‘il quddiem ′SR Technics′).Wara eżaminazzjoni bir-reqqa ta’ din l-applikazzjoni, il-Kummissjoni kkonkludiet skont l-Artikolu 10 tar-Regolament (KE) Nru 1927/2006 li l-kondizzjonijiet għal kontribuzzjoni finanzjarja taħt dan ir-Regolament ġew sodisfatti.SOMMARJU TAL-APPLIKAZZJONI U ANALIŻIDejta prinċipali:Nru ta’ Referenza tal-EGF EGF/2009/021Stat Membru IrlandaArtikolu 2 (a)Intrapriżi kkonċernati SR Technics Ireland LtdFornituri u operaturi downstream L-ebdaPerjodu ta’ referenza 3/4/2009 sa 2/8/2009Data tal-bidu għas-servizzi personalizzati 25/3/2009Data tal-applikazzjoni 9/10/2009Sensji matul il-perjodu ta’ referenza 800Sensji qabel u wara l-perjodu ta’ referenza 335Sensji totali eliġibbli 1 135Ħaddiema li tilfu x-xogħol fil-mira tal-appoġġ 850Servizzi personalizzati: baġit f’EUR 11 015 174Nefqa għall-implimentazzjoni tal-EGF[3]: baġit f’EUR 440 000% ta’ nfiq għall-implimentazzjoni tal-EGF 3,8Baġit totali f’EUR 11 455 174Kontribuzzjoni tal-EGF EUR (65%) 7 445 8631.  L-applikazzjoni ġiet ippreżentata lill-Kummissjoni fid-9 ta’ Ottubru 2009 u ssupplimentata b’tagħrif addizzjonali sat-18 ta’ Mejju 2010.2.  L-applikazzjoni tissodisfa l-kondizzjonijiet għall-użu tal-EGF kif stabbilit fl-Artikolu 2(a) tar-Regolament (KE) Nru 1927/2006, u ġiet sottomessa fi żmien il-perjodu speċifikat ta’ 10 ġimgħat imsemmi fl-Artikolu 5 ta’ dak ir-Regolament.Konnessjoni bejn is-sensji u bidliet strutturali kbar fit-tendenzi tal-kummerċ dinji minħabba l-globalizzazzjoni jew il-kriżi finanzjarja u ekonomika globali3.  L-Irlanda qed targumenta li s-sensji f’SR Technics kienu konnessi direttament mat-tnaqqis fl-attività tat-trasport bl-ajru bħala riżultat tal-kriżi finanzjarja u ekonomika globali. Din ipprovdiet statistika minn Eurostat li turi tnaqqis fil-qligħ fis-settur tat-trasport bl-ajru bejn 2008/Q1 u 2009/Q3 ta' iżjed minn 9% (UE-27). Għaż-żona tal-Euro t-tnaqqis kien anki akbar; matul l-istess perjodu l-qligħ naqas bi 15,9%.It-tnaqqis fil-qligħ tat-trasport bl-ajru poġġa pressjonijiet ta’ spejjeż enormi fuq it-trasportaturi tal-ajru, kif ukoll naqqas il-volum attwali tal-attivitajiet ta’ manutenzjoni, tiswija u reviżjoni (MRO) mad-dinja kollha. Il-pass mit-trasportaturi tal-ajru biex inaqqsu l-ispejjeż tagħhom permezz ta’ akkwisti minn fornituri tas-servizzi tal-MRO f'pajjiżi bi spejjeż iżjed baxxi diġà kien viżibbli qabel il-kriżi. L-attivitajiet tal-MRO fl-Ewropa tal-Lvant kienu mbassra li jikbru b’10,8% fis-sena bejn l-2007 u l-2017, u l-Lvant Nofsani b’5,3% fis-sena. Fl-Ewropa tal-Punent, madankollu, kienu mbassra rati tat-tkabbir ta’ 3,8%. Ir-raġunijiet imsemmija mill-esperti tal-industrija kienu l-aktar relatati mal-ispejjeż tax-xogħol fl-Ewropa tal-Punent. Il-kriżi finanzjarja u ekonomika globali reġġgħet lura anki dan it-tbassir ta’ tkabbir baxx, u wasslet għal tnaqqis kbir fl-attività tal-MRO fl-UE.Tbassir iżjed reċenti, deskritt fil-konvenzjoni tal-industrija tal-MRO f’Settembru 2008, kien ta’ tnaqqis fis-sehem tas-suq tal-Ewropa tal-Punent b’2% fis-sena mill-2008 sal-2018, filwaqt li s-sehem tas-suq ta’ pajjiżi bi spejjeż iżjed baxxi fl-Ewropa tal-Lvant kellu jiżdied bi 3% fis-sena.4.  Il-mudell li jsegwu t-trasportaturi tal-ajru wkoll inbidel, minn wieħed ta’ kuntratti tal-MRO ta’ ′servizz sħiħ′ għall-ispeċjalizzazzjonijiet u d-diviżjoni tal-kuntratti. B'dan il-mod, it-trasportaturi tal-ajru ssostitwew kuntratt tal-MRO wieħed b'ħafna oħrajn iżgħar, magħżula minħabba l-vantaġġi fir-rigward tal-ispejjeż.SR Technics tilfet żewġ kuntratti sinifikanti b’dan il-mod; wieħed ma’ Aer Lingus u ieħor ma’ Gulf Air. Il-kuntratt ta’ Aer Lingus, meta kien sar iż-żmien biex jiġġedded, ġie maqsum f’ħafna kuntratti iżgħar u saret sejħa għall-offerti għalihom, li wassal għal gwadann ta’ iżjed minn EUR 20 miljun fis-sena għal Aer Lingus, iżda telf sinifikanti għal SR Technics. Il-kuntratt ta’ Gulf Air intrebaħ minn impriża bbażata fil-Baħrejn.L-Irlanda qed targumenta li l-kriżi finanzjarja u ekonomika globali ħarrxet sitwazzjoni diġà diffiċli għall-operaturi tal-MRO f’reġjuni bi spejjeż għoljin, u wasslet lit-trasportaturi tal-ajru biex ifittxu li jaqtgħu l-ispejjeż b'mod aktar vigoruż.Prova tan-numru ta' sensji u konformità mal-kriterji tal-Artikolu 2(a)5.  L-Irlanda ssottomettiet din l-applikazzjoni taħt il-kriterji ta' intervent tal-Artikolu 2(a) tar-Regolament (KE) Nru 1927/2006, li jeħtieġu mill-anqas 500 sensja fuq perjodu ta' erba' xhur f’intrapriża u fil-fornituri u l-produtturi downstream tagħha.6.  L-applikazzjoni ssemmi 800 sensja f’SR Technics matul il-perjodu ta’ referenza ta’ erba’ xhur mit-3 ta' April 2009 sat-2 ta' Awwissu 2009. Is-sensji kollha ġew ikkalkulati skont l-ewwel inċiż tat-tieni paragrafu tal-Artikolu 2 tar-Regolament (KE) Nru 1927/2006.Spjegazzjoni tan-natura mhux prevedibbli ta’ dawk is-sensji7.  L-awtoritajiet Irlandiżi jargumentaw li l-kriżi ekonomika u finanzjarja globali kellha impatt sever fuq l-industrija tal-avjazzjoni, u li n-numru tal-passiġġieri, il-mili tal-ajru u l-ajruplani fis-servizz naqsu kollha. B‘riżultat ta’ dan l-industrija ġiet sfurzata tfittex tiffranka fuq l-ispejjeż fis-settur tagħha tal-manutenzjoni, it-tiswija u r-rinnovament (MRO), u meta l-kuntratti wasslu għat-tiġdid, it-trasportaturi tal-ajru fittxu l-irħas alternattiva. SR Tehnics tilfet kuntratti importanti ma’ Aer Lingus u Gulf Air fil-perjodu li wassal għas-sensji. Għalkemm l-industrija tal-avjazzjoni diġà kienet soffriet minn tnaqqis fir-ritmu globali b‘riżultat ta’ 9/11, ma kien hemm l-ebda twissija minn qabel tas-severità tal-kriżi ekonomika u finanzjarja globali kurrenti. Għalhekk, reazzjoni pjanata u gradwali ma kinitx possibbli. Iffaċċjata bit-telf tal-kuntratti u kompetizzjoni qawwija mir-reġjuni bi spejjeż iżjed baxxi, SR Technics ma kellha l-ebda alternattiva ħlief li tagħlaq l-operat tagħha f’Dublin.Identifikazzjoni tal-intrapriżi li keċċew u l-ħaddiema fil-mira tal-assistenza8.  L-applikazzjoni ssemmi total ta’ 1 135 sensja, kollha f’SR Technics f’Dublin. In-numru jinkludi 800 matul il-perjodu ta’ referenza ta’ erba’ xhur, u 335 wara dak il-perjodu, iżda li huma eliġibbli wkoll għall-assistenza mill-EGF.L-Irlanda tistma li 850 tal-ħaddiema li tilfu x-xogħol għandhom jirċievu assistenza mill-EGF. Il-bqija tal-ħaddiema huma mistennija li jsibu xogħol permezz tal-inizjattiva tagħhom stess mingħajr il-ħtieġa ta’ assistenza mill-EGF, jew li joħorġu mis-suq tax-xogħol.9.  It-tqassim tal-ħaddiema mmirati huwa kif ġej:Kategorija | Numru | Perċentwal |Irġiel | 797 | 93,8 |Nisa | 53 | 6,2 |Ċittadini tal-UE | 850 | 100,0 |Ċittadini mhux tal-UE | 0 | 0,0 |15 sa 24 sena | 32 | 3,8 |25 sa 54 sena | 808 | 95,1 |Aktar minn 54 sena | 10 | 1,2 |10.  F’termini ta’ kategoriji professjonali, it-tqassim huwa kif ġej:Kategorija | Numru | Perċentwal |Maniġers | 173 | 20,4 |Professjonisti | 24 | 2,8 |Teknixins u professjonisti assoċjati | 152 | 17,9 |Ħaddiema ta’ appoġġ klerikali | 99 | 11,6 |Ħaddiema tas-sengħa | 402 | 47,3 |11.  Skont l-Artikolu 7 tar-Regolament (KE) Nru 1927/2006, l-Irlanda kkonfermat li ġiet applikata politika ta’ ugwaljanza bejn in-nisa u l-irġiel kif ukoll ta’ nuqqas ta’ diskriminazzjoni, u għandha tkompli tapplika, matul l-istadji differenti tal-implimentazzjoni ta' u, b'mod partikolari, b’aċċess għall-EGF.Deskrizzjoni tat-territorju konċernat u l-awtoritajiet u l-partijiet interessati tiegħu12.  It-territorju konċernat huwa t-Tramuntana tal-kontea ġeografika ta' Dublin, fir-reġjun NUTS III IE021 Dublin, fejn l-impjant ta' SR Technics jinsab fl-Ajruport ta' Dublin. Ir-Reġjun ta’ Dublin jikkonsisti f’erba’ żoni tal-awtorità lokali (kontej amministrattivi): Il-Belt ta’ Dublin, in-Nofsinhar ta’ Dublin, Fingal u Dun Laoghaire-Rathdown. Il-maġġoranza tal-ħaddiema ta' SR Technics jgħixu fir-reġjun ta' Dublin u l-kontej Meath, Kildare u Louth. L-erba’ kontej amministrattivi ta’ Dublin u Kildare u Meath jirrappreżentaw sitta mis-seba’ kontej l-iżjed popolati fl-Istat b’populazzjoni kombinata ta’ 1 536 342 persuna jew 36,2% tal-popolazzjoni nazzjonali. Mis-639 ħaddiem li tilfu x-xogħol intervistati mill-awtorità nazzjonali għat-taħriġ FÁS sa Mejju 2009, 17 (2,7%) biss kienu qed jgħixu f’kontea mhux elenkata hawn fuq.13.  Il-parti interessata prinċipali huwa d-Dipartiment tal-Intrapriża, il-Kummerċ u l-Impjieg. Ir-responsabbiltà fil-livell operattiv hija ta’ Foras Aiseanna Saothair (FÁS), l-Awtorità Nazzjonali għat-Taħriġ u l-Impjiegi. L-uffiċċji tar-reġjun tat-Tramuntana ta' Dublin tal-FÁS jipprovdu firxa ta’ servizzi u programmi tas-suq tax-xogħol lil persuni qiegħda li qed ifittxu xogħol u lil persuni li jaħdmu fin-naħa tat-Tramuntana tal-Belt ta' Dublin.Partijiet interessati addizzjonali jinkludu: Enterprise Ireland (EI), l-awtorità tal-Istat bil-mandat li tassisti t-tkabbir tal-intrapriżi Irlandiżi billi tipprovdi lin-negozji kkontrollati lokalment b’sors wieħed integrat ta’ servizzi ta’ pariri, finanzjament u appoġġ dwar l-iżvilupp; u d-Dipartiment tal-Edukazzjoni u x-Xjenza, li huwa responsabbli għall-formulazzjoni tal-politika u l-finanzjament nazzjonali tal-edukazzjoni fl-Irlanda. Ir-responsabbiltà operazzjonali hija (f’livell tal-kwalifiki edukattivi iżjed baxx) tal-Kumitati għall-Edukazzjoni Vokazzjonali f'termini tal-provvista ta' tagħlim għall-adulti u (f’livelli ogħla tal-kwalifiki edukattivi) f'numru ta' istituzzjonijiet edukattivi ogħla inklużi universitajiet u istituti tat-teknoloġija. Dawn il-korpi tal-edukazzjoni għolja jaqgħu taħt il-kompetenza tal-Awtorità għall-Edukazzjoni Għolja (HEA), li min-naħa tagħha tirrapporta lid-Dipartiment tal-Edukazzjoni u x-Xjenza.L-istituzzjonjiet tal-edukazzjoni għolja – Dublin City University (DCU), Dublin Institute of Technology (DIT), l-Institute of Technology Blanchardstown (ITB) u l-Institute of Technology Tallaght (ITTD) flimkien iservu l-wesgħa li fiha jaħdmu l-ħaddiema ta' SR Technics. Dawn l-istituzzjonijiet jikkollaboraw fuq numru ta’ inizjattivi inkluża d-Dublin Region Higher Education Alliance (Alleanza għall-Edukazzjoni Għolja tar-Reġjun ta’ Dublin), Learning Innovation Network (Netwerk għall-Innovazzjoni fit-Tagħlim) u proġetti ffinanzjati mill-HEA taħt Strategic Innovation Fund (Fond għall-Innovazzjoni Strateġika) bħall-proġett Education in Employment (EIS) (Edukazzjoni Waqt l-Impjieg) u Roadmap for Employment-Academic Partnership (REAP) (Pjan Direzzjonali għas-Sħubija tas-Settur Akkademiku u tax-Xogħol).14.  It-trejdunjins li jirrappreżentaw il-ħaddiema huma UNITE, AGEMO, ATGWU, IMPACT, IEI, SIPTU UCATT u TEEU.15.  Partijiet interessati oħra jinkludu l-Fingal Task Force, IDA, North Dublin Development Coalition (NorDubCo), Dublin Area Partnerships u Local Enterprise Boards.Impatt mistenni tas-sensji fir-rigward tal-impjieg lokali, reġjonali jew nazzjonali16.  L-Irlanda qed tistenna li l-impatt tas-sensji jkun lokalment sinifikanti. Is-sensji jammontaw għal iżjed minn 1% tal-forza tax-xogħol totali fiż-żona tal-Kunsill tal-Kontea ta’ Fingal. In-numri fuq il-‘Live Register’ (miżura ta’ dawk li jirċievu pagament tal-assistenza soċjali użat bħala barometru tal-livelli tal-qgħad qabel toħroġ l-istatistika trimestrali iżjed preċiża mill-Uffiċċju tal-Istatistika Ċentrali li hemm fis-Servej Trimestri Nazzjonali tal-Familji) żdiedu minn 7 562 għal 9 057 (+19,8%) matul il-perjodu minn Marzu sa Settembru 2009 fir-reġjun ta' North County Dublin tas-Servizzi Soċjali (fejn tinsab SR Technics). L-ogħla żieda nazzjonali fil-Live Register fl-uffiċċju lokali tal-Assistenza Soċjali għal dan il-perjodu ġiet reġistrata f’Balbriggan, North County Dublin (+21,9%).17.  Il-perjodu minn Marzu- Settembru 2009 jikkoinċidi mal-perjodu li matulu 838 ħaddiem ta’ SR Technics tilfu x-xogħol. Sa mill-bidu ta’ Ottubru 2009, 593 ex ħaddiema ta’ SR Technics kienu qed jiffirmaw il-Live Register u 442 (75%) minn dawn jgħixu f’reġjun ta’ Dublin.18.  Filwaqt li l-ebda sensji konnessi direttament ma' SR Technics ma ġew rappurtati mill-fornituri jew il-produtturi downstream , it-telf fid-dħul minħabba s-sensji ta’ SR Technics huwa mistenni li jiġġenera telf sinifikanti f’impjieg indirett permezz tat-telf tad-dħul tal-ħaddiema u permezz ta’ tnaqqis fix-xiri minn SR Technics ta’ oġġetti u servizzi lokalment u reġjonalment. F’dan ir-rigward, il-valur tal-pagi ta’ EUR 69 miljun fl-2007 u l-volumi ta’ materjali u servizzi mixtrija ta’ EUR 24,9 miljun u EUR 18,1 miljun fl-2007 rispettivament kien konsiderevoli.Is-sensji ta’ SR Technics kienu ogħla mit-telf tax-xogħol l-ieħor sinifikanti riċenti fl-intrapriżi tal-manifattura tradizzjonali fis-settur tal-produzzjoni tal-ikel fir-reġjun.Pakkett koordinat ta’ servizzi personalizzati biex jiġi finanzjat u tqassim tal-ispejjeż stmati tiegħu, inkluż il-kumplimentarità tiegħu mal-azzjonijiet iffinanzjati mill-Fondi Strutturali19.  L-Irlanda qed tipproponi pakkett ta’ miżuri favur il-ħaddiema li tilfu x-xogħol li hu mibni fuq ħames pilastri: Gwida u Taħriġ mill-FÁS, taħriġ fuq u mhux fuq il-post tax-xogħol tal-Apprendista Mingħajr Xogħol, taħriġ mill-VEC, Intraprenditorija/Xogħol indipendenti, u edukazzjoni tat-tielet livell.20.  Il-pilastru Gwida u Edukazzjoni mill-FÁS jinkludi gwida okkupazzjonali bażika għall-maġġoranza tal-ħaddiema li tilfu x-xogħol, flimkien ma’ numru ta’ korsijiet tat-taħriġ maħsubin jew biex jipprovdu ħiliet bażiċi informatiċi jew tal-ħajja, jew karrieri alternattivi għall-ħaddiema. Kull persuna li tagħmel kors full-time tal-FÁS hija eliġibbli wkoll għal allokazzjoni tal-flus għat-taħriġ.Huwa stmat li 850 ħaddiem għandhom jieħdu gwida okkupazzjonali għal stima ta’ spejjeż ta’ EUR 100 għal kull ħaddiem. Madwar 789 ħaddiem għandhom jipparteċipaw fil-korsijiet tat-taħriġ tal-FÁS, għal stima ta’ spejjeż ta’ EUR 784 għal kull ħaddiem. Minn dawn, madwar 70 minnhom għandhom jirċievu allokazzjoni ta’ flus għat-taħriġ ta’ EUR 3 863 għal kull ħaddiem.L-ispiża totali għal dan il-pilastru hija stmata għal EUR 973 710.21.  Il-pilastru tat- Taħriġ fuq u mhux fuq il-post tax-xogħol tal-apprendista mingħajr xogħol huwa intiż biex jippermetti li l-apprendisti eżistenti ta’ SR Technics jikkompletaw l-apprendistat tagħhom. Is-Sistema tal-Apprendistat Ibbażata fuq Standards hija abbażi ta’ seba’ fażijiet li jalternaw ta’ taħriġ fuq il-post tax-xogħol (numri fard) u mhux fuq il-post tax-xogħol (numri biż-żewġ). L-apprendisti ta’ SR Technics, li kienu diġà spiċċaw il-fażijiet 1 sa 4 qabel ma SR Technics għalqet, iridu jikkompletaw il-fażijiet 5 u 7 ‘fuq il-post tax-xogħol’ bi brejk bejniethom biex jikkompletaw il-fażi 6 ta' taħriġ 'mhux fuq il-post tax-xogħol'. Sebgħin apprendista huma mistennija li jikkompletaw l-element mhux fuq il-post tax-xogħol tal-apprendistat tagħhom, għal spiża għal kull apprendista ta' EUR 7 699, u 37 apprendista huma mistennija li jikkompletaw l-element fuq il-post tax-xogħol tal-apprendistat tagħhom, għal spiża għal kull apprendista ta' EUR 6 886.L-ispiża totali għal dan il-pilastru hija mistennija li tkun EUR 793 714.22.  Il-pilastru ta’ Taħriġ mill-VEC għandu jiġi provdut mill-Kumitati għall-Edukazzjoni Vokazzjonali taż-żoni tal-madwar, inklużi l-Kontej ta’ Dublin, Meath u Louth. Dan jinkludi attivitajiet magħmulin skont l-għarfien tekniku tal-ħaddiema li tilfu x-xogħol, inkluż programm ta’ induzzjoni inizjali, programm ta’ trasferiment ta’ ħiliet, programm ta’ kompetenza diġitali għax-xogħol, u modulu dwar ix-xogħol indipendenti.Il-programm ta' induzzjoni inizjali, li għandu l-għan li jipprovdi rikonoxximent tat-tagħlim preċedenti, testjar psikometriku u appoġġ ta' gwida edukattiva, għandu jkun ta' benefiċċju għal madwar 480 ħaddiem, għal spiża stmata ta' EUR 250 għal kull ħaddiem.Il-pakkett jippjana korsijiet ta’ trasferiment ta’ ħiliet, kif xieraq, dwar it-Teknoloġija Ekoloġika, il-Manutenzjoni tal-PCs, il-Ħiliet għan-Negozju u l-Kontabilità, in-Negozju Permezz tal-Informatika, il-Ħiliet Professjonali u tal-Komunikazzjoni Ċertifikati minn Microsoft, għal spiża stmata ta’ EUR 7 000 għal kull ħaddiem għal 162 ħaddiem.Madwar 108 ħaddiem għandhom jibbenefikaw mill-programm ta' kompetenza diġitali għax-xogħol, li jinkludi moduli dwar il-Ħiliet għall-IT u l-Akkoljenza, Bejgħ bl-Imnut u Kura tal-Konsumaturi tal-IT, Ħiliet għall-Magażinaġġ u d-Dejta, Amministrazzjoni u Disinn ta’ Uffiċċju tal-IT, Ħiliet tal-IT u tal-Komunikazzjonijiet u Komunikazzjonijiet fil-Kummerċ Elettroniku. L-ispiża stmata għal kull parteċipant hija ta’ EUR 7 000.Fl-aħħar nett, madwar 90 ħaddiem għandhom jibbenefikaw mill-korsijiet fil-Kompjuters għan-Negozju, Kontabilità għal Negozju Żgħir, Kontabilità u Komunikazzjonijiet Manwali u Kompjuterizzati għan-Negozju, sabiex ikunu jistgħu jibdew in-negozji tagħhom stess. L-ispiża stmata għal kull ħaddiem hija ta’ EUR 7 000.L-ispiża totali stmata ta’ dan il-pilastru hija ta’ EUR 2 640 000.23.  Il-pilastru Intraprenditorija u Xogħol Indipendenti għandu jiġi provdut minn Enterprise Ireland (EI) b’kooperazzjoni ma’ Fingal County Enterprise Bord (CEB) u numru ta’ atturi oħra. Dan jinkludi promozzjoni inizjali ta’ intraprenditorija permezz ta’ Workshops ta’ Tagħrif dwar in-Negozju, li fihom għandhom jipparteċipaw madwar 850 ħaddiem għal spiża stmata ta’ EUR 50 għal kull ħaddiem.In-numru ta' ħaddiema li għandhom jimxu 'l quddiem biex jipparteċipaw fil-EI/CEB Entrepreneurship Programme (Programm qasir ta' Intraprenditorija tal-EI/CEB) huwa stmat għal erbgħa, għal spiża ta' EUR 3 000 għal kull ħaddiem.Madwar ħames ħaddiema għandhom jirċievu Fond ta' Fattibilità minn Enterprise Ireland, li jippermetti l-promoturi potenzjali ta' kumpaniji li qegħdin jibdew li għandhom jew qed jiżviluppaw proposta ta' negozju jaċċertaw jekk hemmx spazju fis-suq għall-prodott tagħhom; biex jivvalidaw il-potenzjal attwali tas-suq u jirfinaw il-proposta tagħhom qabel jiffinalizzaw proposta għall-investiment lill-investituri. Il-promoturi huma mistennija li jkollhom esperjenza ta’ xogħol sinifikanti relatata mal-proposta tagħhom u li jkollhom tim tal-ġestjoni b’saħħtu li jieħu ħsieb in-negozju. Il-livell tal-fond disponibbli għandu jkun ta’ massimu ta’ EUR 15 000.Ħamsa oħra huma mistennija li jipparteċipaw fil-COORD campus programme (programm ta’ riċerka u żvilupp koordinat) li hu iżjed esiġenti għall-intraprendituri li jattendu Enterprise Platform Programme (Programm ta’ Pjattaforma għall-Intrapriżi) sħiħ tat-tielet livell mogħti minn Blanchardstown Institute of Technology jew l-Institute of Technology, Tallaght. Dan il-programm huwa ristrett għal start-ups li huma meqjusin li huma Start Up ta’ Potenzjal Għoli (HPSU – jiġifieri bil-potenzjal li jkollhom bejgħ/esportazzjonijiet ta’ EUR 1 miljun u jimpjegaw 10 jew iżjed membri tal-persunal fi żmien tliet snin minn meta jibdew). Jekk l-intraprenditur jiġi aċċettat wara l-valutazzjoni minn Enterprise Ireland, il-kumpanija tiegħu/tagħha tkun intitolata għal għotja massima ta’ EUR 30 000 (jew 50% tas-salarji tagħhom għat-tliet snin preċedenti, liema minnhom ikun l-anqas).Madwar 20 ħaddiem huma mistennija li japplikaw għall-Għotjiet tal-Impjieg, maħsuba biex jinkoraġġixxu r-reklutaġġ ta’ impjegati minn kumpaniji li qegħdin jibdew, għal spiża stmata ta’ EUR 10 000 għal kull impjegat.L-ispiża totali tal-pilastru tal-Intraprenditorija u Xogħol Indipendenti hija stmata għal EUR 479 500.24.  Il-ħames pilastru li jipprovdi edukazzjoni tat-tielet livell kif xieraq għall-ħaddiema li tilfu x-xogħol għandu jingħata mill-istituzzjonijiet tal-edukazzjoni għolja (HEIs) li jservu kollettivament iż-żona fejn jgħixu l-ħaddiema ta' SR Technics. Dawn jinkludu Dublin City University (DCU), Dublin Institute of Technology (DIT), l-Institute of Technology, Blanchardstown (ITB) u l-Institute of Technology, Tallaght (ITTD).L-Irlanda tistima li madwar 250 ħaddiem jistgħu jibbenefikaw minn attività taħt dan il-pilastru. Dawn il-250 ħaddiem kollha għandhom jiġu offruti kors preparatorju ta’ seminars, workshops u sessjonijiet informattivi, li għandhom jindirizzaw oqsma bħall-ippjanar u l-ibbaġitjar finanzjarju, l-iżvilupp personali u professjonali, ir-ritorn għal pariri u preparazzjoni edukattiva, u l-intraprenditorija fost affarijiet oħra. L-ispiża għal kull ħaddiem għal dan il-kors preparatorju hija stmata għal EUR 150.Tliet livelli differenti tal-Qafas tal-Kwalifiki Nazzjonali (NFQ) tal-edukazzjoni tat-tielet livell għandhom ikunu disponibbli, jew full-time jew part-time kif xieraq; il-Livell 6 (għoti ta' Ċertifikat Avvanzat u Ċertifikat Għoli li jippermettu l-iżvilupp ta' varjetà ta' ħiliet li jistgħu jkunu speċifiċi għall-vokazzjoni u/jew ta' natura superviżorja ġenerali), il-Livell 7 (Grad ta’ Baċellerat Ordinarju), u l-Livell 8 (Grad ta’ Baċellerat (Honours)). Peress li l-ebda mill-ħaddiema mmirati m’għandhom l-ewwel grad, l-ebda edukazzjoni fil-livell ta’ Masters jew post-graduate ma hi preskritta fil-pakkett.L-HEIs għandhom primarjament joffru programmi u għotjiet allinjati mal-politika ‘Smart Economy’ (Ekonomija Intelliġenti) tal-Irlanda, li tiffoka b’mod partikolari fuq in-Negozju, l-Inġinerija u l-Informatika fit-tliet livelli tal-NFQ.L-ispiża stmata għal kull ħaddiem (full-time) hija ta' EUR 7 500, u n-numri li mistennija jipparteċipaw huma: fil-Livell 6, 20 ħaddiem; fil-Livell 7, 70 ħaddiem; fil-livell 8, 110 ħaddiem.Il-50 ħaddiem li jibqa’ li għandhom jibbenefikaw minn din l-attività jipparteċipaw fil-korsijiet fil-Livelli 6, 7 u 8 fuq bażi part-time, u l-ispiża stmata għal kull ħaddiem hija ta’ EUR 2 750.Minbarra l-ispiża tal-korsijiet, il-pakkett jinkludi l-ispiża tal-materjali ta’ appoġġ u ta’ tagħlim, għal spiża stmata ta’ EUR 163 għal kull parteċipant.Il-250 parteċipant mistennija kollha fil-pilastru tal-edukazzjoni tat-tielet livell għandhom jiġu inklużi fil-proċess ta’ Recognition of Prior Learning (RPL) (Rikonoxximent tat-Tagħlim Preċedenti) sabiex jidentifikaw it-tagħlim rilevanti għall-programmi partikolari. Il-proċess jinkludi sessjoni ta’ tagħrif ġenerali fejn l-HEIs jipprovdu ħarsa ġenerali lejn l-offerti rispettivi tagħhom u tagħrif iżjed dettaljat dwar il-korsijiet li qed jiġu pprovduti u l-appoġġi għar-rikonoxximent tat-tagħlim preċedenti. Dawk li huma interessati li jsegwu korsijiet tat-tielet livell jistgħu jibbenefikaw minn proċess ta’ RPL ta’ jumejn fil-forma ta’ sessjonijiet ta’ Valutazzjoni tat-Tagħlim. Il-parteċipanti għandhom jiġu assistiti biex jiddefinixxu l-għanijiet edukattivi tagħhom u jifhmu kif l-opzjonijiet tat-tagħlim disponibbli jistgħu jintużaw biex jiksbu dawn l-għanijiet. L-individwi jistgħu mbagħad jagħżlu li japplikaw għal post f’kors tat-tielet livell. Il-proċess tal-RPL għandu jippermetti li kull parteċipant iħares lejn it-tagħlim formali u esperjenzali tiegħu sabiex jidentifika l-oqsma dixxiplinari xierqa li jista’ jsegwi, jivverifika standards ekwivalenti għad-dħul f’livell partikolari u jara r-riżultati ta’ livelli li diġà kiseb permezz ta' esperjenza jew tagħlim ieħor sabiex jikseb aċċess avvanzat fi programm. L-ispiża stmata għal kull parteċipant hija ta' EUR 750.Fl-aħħarnett, il-pakkett jinkludi l-ispiża tal-allokazzjonijiet tal-flus għall-ħaddiema li qed jipparteċipaw fl-edukazzjoni tat-tielet livell. Il-madwar 250 ħaddiem kollha għandhom jibbenefikaw mit-tali allokazzjonijiet tal-flus għal spiża ta’ EUR 16 900 għal kull ħaddiem.L-ispiża totali tal-pilastru tal-edukazzjoni tat-tielet livell hija stmata għal EUR 6 128 250.25.  In-nefqa għall-implimentazzjoni tal-EGF, li hija inkluża fl-applikazzjoni skont l-Artikolu 3 tar-Regolament (KE) Nru 1927/2006, tkopri attivitajiet ta’ preparazzjoni, ta' ġestjoni u ta' kontroll kif ukoll tagħrif u pubbliċità.26.  Is-servizzi personalizzati ppreżentati mill-awtoritajiet Irlandiżi huma miżuri attivi tas-suq tax-xogħol fl-azzjonijiet eliġibbli definiti bl-Artikolu 3 tar-Regolament (KE) Nru 1927/2006. L-awtoritajiet Irlandiżi jagħmlu stima tal-ispejjeż totali ta’ dawn is-servizzi għal EUR 11 015 174 u n-nefqa għall-implimentazzjoni tal-EGF għal EUR 440 000 (=3,8% tal-ammont totali). Il-kontribuzzjoni totali mitluba mill-EGF hija ta’ EUR 7 445 863 (65% tal-ispejjeż totali).Azzjonijiet | Numru stmat ta’ ħaddiema mmirati | Spiża stmata għal kull ħaddiem immirat (f’EUR) | Spejjeż totali (EGF u kofinanzjament nazzjonali) (f’EUR) |Servizzi personalizzati (l-ewwel paragrafu tal-Artikolu 3 tar-Regolament (KE) Nru 1927/2006) |Gwida Okkupazzjonali tal-FÁS | 850 | 100 | 85 000 |Korsijiet tat-Taħriġ tal-FÁS | 789 | 784 | 618 310 |Allokazzjonijiet ta’ flus għat-Taħriġ tal-FÁS | 70 | 3 863 | 270 400 |Apprendisti - taħriġ mhux fuq il-post tax-xogħol | 70 | 7 699 | 538 930 |Apprendisti – taħriġ fuq il-post tax-xogħol | 37 | 6 886 | 254 784 |Programm ta’ Induzzjoni tal-VEC | 480 | 250 | 120 000 |Programm ta’ Trasferiment ta’ Ħiliet tal-VEC | 162 | 7 000 | 1 134 000 |Kompetenza Diġitali għax-Xogħol tal-VEC | 108 | 7 000 | 756 000 |Ħiliet għax-Xogħol Indipendenti tal-VEC | 90 | 7 000 | 630 000 |Promozzjoni tal-intraprenditorija tal-EI/CEB | 850 | 50 | 42 500 |Programm ta’ Intraprenditorija tal-EI | 4 | 3 000 | 12 000 |Fondi ta’ Fattibilità tal-EI | 5 | 15 000 | 75 000 |Programm tal-Kampus dwar l-Intrapriża (CORD) | 5 | 30 000 | 150 000 |Fondi tal-EI/CEB għax-xogħol indipendenti | 20 | 10 000 | 200 000 |Korsijiet preparatorji tat-tielet livell | 250 | 150 | 37 500 |Korsijiet għal Ċertifikat tal-Livell 6 tal-NFQ tat-Tielet livell fl-Informatika, l-Inġinerija, in-Negozju, l-Istudji Soċjali. | 20 | 7 500 | 150 000 |Korsijiet ta’ Lawrja tal-Livell 7 tal-NFQ tat-Tielet Livell fl-Informatika, l-Inġinerija, in-Negozju, l-Istudji Soċjali. | 70 | 7 500 | 525 000 |Korsijiet ta’ Lawrja tal-Livell 8 tal-NFQ tat-Tielet Livell fl-Informatika, l-Inġinerija, in-Negozju, l-Istudji Soċjali | 110 | 7 500 | 825 000 |Korsijiet part-time għal Ċertifikat & Lawrja tat-Tielet Livell tal-Livelli 6-8 tal-NFQ fl-Informatika, l-Inġinerija, in-Negozju, l-Istudji Soċjali | 50 | 2 750 | 137 500 |Materjali ta’ Appoġġ u tat-Tagħlim għal Studenti Maturi tat-Tielet livell. | 250 | 163 | 40 750 |Rikonoxximent ta’ Tagħlim Preċedenti (RPL) – tat-Tielet Livell | 250 | 750 | 187 500 |Allokazzjoni ta’ flus ta’ appoġġ għad-dħul – tat-Tielet livell | 250 | 16 900 | 4 225 000 |Subtotal tas-servizzi personalizzati | 11 015 174 |Nefqa għall-implimentazzjoni tal-EGF (it-tielet paragrafu tal-Artikolu 3 tar-Regolament (KE) Nru 1927/2006) |Attivitajiet preparatorji | 40 000 |Ġestjoni | 230 000 |Tagħrif u pubbliċità | 80 000 |Attivitajiet ta’ kontroll | 90 000 |Subtotal tan-nefqa għall-implimentazzjoni tal-EGF | 440 000 |Spejjeż totali stmati | 11 455 174 |Kontribuzzjoni tal-EGF (65% tal-ispejjeż totali) | 7 445 863 |27.  L-Irlanda tikkonferma li l-miżuri deskritti hawn fuq huma kumplimentari għall-azzjonijiet iffinanzjati bil-Fondi Strutturali. L-awtorità tal-ġestjoni għall-EGF, li hija wkoll l-awtorità tal-ġestjoni għall-ESF, stabbiliet il-proċeduri tal-kontroll neċessarji biex telimina kwalunkwe riskju ta’ finanzjament doppju.Data/dati li fihom is-servizzi personalizzati lill-ħaddiema affettwati bdew jew huma ppjanati li jibdew28.  L-Irlanda bdiet is-servizzi personalizzati lill-ħaddiema affettwati inkluż il-pakkett koordinat propost għall-kofinanzjament lill-EGF fil-25 ta' Marzu 2009. Din id-data, għalhekk, tirrappreżenta l-bidu tal-perjodu ta' eliġibilità għal kwalunkwe assistenza li tista' tingħata mill-EGF.Proċeduri għall-konsultazzjoni mas-sħab soċjali29.  Malli rċeviet notifikazzjoni tas-sensji proposti ta’ SR Technics, FÁS iltaqgħet mar-rappreżentanti tat-trejdunjins ta’ SR Technics. Filwaqt li d-diskussjonijiet iffukaw l-aktar fuq approċċi li jiżguraw li SR Technics jew partijiet oħra interessati jkomplu joperaw fl-Ajruport ta' Dublin. FÁS u d-Dipartiment tal-Intrapriża, il-Kummerċ u l-Impjieg komplew jikkollaboraw mar-rappreżentanti tat-trejdunjins fuq l-aspetti kollha tas-sensji ta’ SR Technics. Diskussjonijiet informali bejn FÁS u t-trejdunjins ta’ SR Technics dwar il-pakkett koordinat propost ta’ servizzi personalizzati qed ikomplu.Tagħrif dwar azzjonijiet li huma mandatorji permezz tal-liġi nazzjonali jew skont ftehimiet kollettivi30.  Fir-rigward tal-kriterji li hemm fl-Artikolu 6 tar-Regolament (KE) Nru 1927/2006, l-awtoritajiet Irlandiżi fl-applikazzjoni tagħhom:31.  ikkonfermaw li l-kontribuzzjoni finanzjarja minn EGF ma tissostitwixxix miżuri li huma r-responsabbiltà tal-kumpaniji permezz tal-liġi nazzjonali jew ftehimiet kollettivi;32.  urew li l-azzjonijiet jipprovdu appoġġ għal ħaddiema individwali u m'għandhomx jintużaw għar-ristrutturar ta' kumpaniji jew setturi;33.  ikkonfermaw li l-azzjonijiet eliġibbli msemmija fil-punti 20 sa 28 hawn fuq ma jirċevux assistenza minn strumenti oħra finanzjarji tal-Komunità.Sistemi ta’ ġestjoni u kontroll34.  L-Irlanda nnotifikat lill-Kummissjoni li l-kontribuzzjonijiet finanzjarji għandhom jiġu ġestiti u kkontrollati mill-istess korpi li jġestixxu u jikkontrollaw il-finanzjament tal-Fond Soċjali Ewropew (FSE) fl-Irlanda.Finanzjament35.  Abbażi tal-applikazzjoni mill-Irlanda, il-kontribuzzjoni proposta mill-EGF lill-pakkett koordinat ta’ servizzi personalizzati huwa ta’ EUR 7 445 863, li jirrappreżenta 65% tal-ispiża totali. L-allokazzjoni proposta mill-Kummissjoni taħt il-Fond hija abbażi tat-tagħrif li kien disponibbli mill-Irlanda.36.  B’kunsiderazzjoni tal-ammont massimu possibbli ta’ kontribuzzjoni finanzjarja mill-EGF taħt l-Artikolu 10(1) tar-Regolament (KE) Nru 1927/2006, kif ukoll l-ambitu għall-allokazzjoni mill-ġdid tal-approprjazzjonijiet, il-Kummissjoni tipproponi li timmobilizza l-EGF għall-ammont totali msemmi hawn fuq, biex jiġi allokat taħt l-intestatura 1a tal-qafas finanzjarju.37.  L-ammont propost tal-kontribuzzjoni finanzjarja għandu jħalli aktar minn 25% tal-ammont massimu annwali assenjat għall-EGF disponibbli għall-allokazzjonijiet matul l-aħħar erba' xhur tas-sena, kif meħtieġ bl-Artikolu 12(6) tar-Regolament (KE) Nru 1927/2006.38.  Permezz tal-preżentazzjoni ta’ din il-proposta għall-mobilizzazzjoni tal-EGF, il-Kummissjoni bdiet il-proċedura trijaloga simplifikata, kif meħtieġ bil-Punt 28 tal-Ftehim Interistituzzjonali tas-17 ta’ Mejju 2006, bil-għan li jiġi żgurat il-ftehim taż-żewġ pilastri tal-awtorità tal-baġit dwar il-bżonn li jintuża l-EGF u l-ammont meħtieġ. Il-Kummissjoni tistieden l-ewwel minn dawn iż-żewġ pilastri tal-awtorità tal-baġit li jilħaq ftehim dwar l-abbozz tal-proposta ta’ mobilizzazzjoni, fil-livell politiku xieraq, biex jinforma lill-pilastru l-ieħor u l-Kummissjoni dwar l-intenzjonijiet tiegħu. Fil-każ ta’ nuqqas ta’ ftehim minn kwalunkwe miż-żewġ pilastri tal-awtorità tal-baġit, għandha tissejjaħ laqgħa trijaloga formali.39.  Il-Kummissjoni tippreżenta separatament talba ta’ trasferiment sabiex iddaħħal fil-baġit tal-2010 approprjazzjonijiet speċifiċi ta’ impenn u ħlas, kif meħtieġ fil-Punt 28 tal-Ftehim Interistituzzjonali tas-17 ta’ Mejju 2006.Sors tal-approprjazzjonijiet tal-ħlas40.  Fl-istat kurrenti tal-implimentazzjoni, huwa previst li l-approprjazzjonijiet tal-ħlas disponibbli taħt il-linja tal-baġit 01.04 05 ′Kompletar tal-programm għall-intrapriżi: titjib tal-ambjent finanzjarju għal intrapriżi żgħar u ta’ daqs medju (SMEs)′ fl-2010 ma jintużawx kollha din is-sena.41.  L-approprjazzjonijiet tal-ħlas huma trasferiti lill-kontijiet fiduċjarji kif meħtieġ biex jiġi żgurat li l-Fond Ewropew tal-Investiment (FEI) ikun dejjem f’pożizzjoni li jħallas lill-intermedjarji finanzjarji. Il-kriżi finanzjarja kellha effett kbir fuq il-profil tal-ħlas tal-istrumenti finanzjarji, b’mod partikolari dawk fil-qasam tal-kapital tar-riskju. Skont l-Assoċjazzjoni Ewropea tal-Kapital tar-Riskju (EVCA), l-investimenti u d-divestimenti (ħruġ) naqsu b'iżjed min-nofs bejn l-2007 u l-2009 paragunat mas-sitwazzjoni ta' qabel il-kriżi. Dawn l-iżviluppi kellhom ukoll impatt sostanzjali fuq il-previżjonijiet f’termini ta’ ħlasijiet għall-2010. B’konsegwenza tal-elementi ta’ hawn fuq, l-approprjazzjonijiet tal-ħlas previsti fil-baġit tal-2010 mhux se jkunu meħtieġa kollha fl-2010. L-ammont ta’ EUR 7 445 863 għalhekk jista’ jkun disponibbli għat-trasferiment.Proposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni skont il-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-ġestjoni finanzjarja tajba (applikazzjoni EGF/2009/021 IE/SR Technics mill-Irlanda)IL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea,Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-ġestjoni finanzjarja tajba[4], u b’mod partikolari l-punt 28 tiegħu,Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 dwar l-istabbiliment tal-Fond Ewropew ta' Aġġustament għall-Globalizzazzjoni[5], u b’mod partikolari l-Artikolu 12(3) tiegħu,Wara li kkunsidraw il-proposta mill-Kummissjoni Ewropea[6],Billi:(1) Il-Fond Ewropew ta' Aġġustament għall-Globalizzazzjoni (EGF) ġie stabbilit biex jipprovdi appoġġ addizzjonali għall-ħaddiema li tilfu x-xogħol b‘riżultat ta’ bidliet kbar strutturali fit-tendenzi tal-kummerċ dinji minħabba l-globalizzazzjoni u biex jassistihom fir-riintegrazzjoni tagħhom fis-suq tax-xogħol.(2) L-ambitu tal-EGF twessa' għal applikazzjonijiet sottomessi mill-1 ta' Mejju 2009 biex jinkludi appoġġ għal ħaddiema li tilfu x-xogħol b‘riżultat dirett tal-kriżi finanzjarja u ekonomika globali.(3) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-EGF fi ħdan il-limitu massimu annwali ta’ EUR 500 miljun.(4) L-Irlanda ssottomettiet applikazzjoni għall-mobilizzazzjoni tal-EGF, fir-rigward tas-sensji f'SR Technics fid-9 ta' Ottubru 2009 u ssupplimentata b'tagħrif addizzjonali sat-18 ta' Mejju 2010. L-applikazzjoni tikkonforma mar-rekwiżiti għad-determinazzjoni tal-kontribuzzjonijiet finanzjarji stabbiliti fl-Artikolu 10 tar-Regolament (KE) Nru 1927/2006. Il-Kummissjoni, għalhekk, tipproponi l-mobilizzazzjoni ta’ ammont ta’ EUR 7 445 863.(5) L-EGF għandu, għalhekk, jiġi mobilizzat sabiex jipprovdi kontribuzzjoni finanzjarja għall-applikazzjoni sottomessa mill-Irlanda.IDDEĊIDEW KIF ĠEJArtikolu 1Għall-baġit ġenerali tal-Unjoni Ewropea għas-sena finanzjarja 2010, il-Fond Ewropew ta' Aġġustament għall-Globalizzazzjoni (EGF) għandu jiġi mobilizzat biex jipprovdi s-somma ta' EUR 7 445 863 f’approprjazzjonijiet ta’ impenn u ta’ ħlas.Artikolu 2Din id-Deċiżjoni għandha tiġi ppubblikata fil- Ġurnal Uffiċjali tal-Unjoni Ewropea .Magħmula fi,Għall-Parlament Ewropew Għall-KunsillIl-President Il-President [1] ĠU C 139, 14/6/2006, p. 1.[2] ĠU L 406, 30/12/2006, p. 1.[3] Skont it-tielet paragrafu tal-Artikolu 3 tar-Regolament (KE) Nru 1927/2006.[4] ĠU C 139, 14/6/2006, p. 1.[5] ĠU L 406, 30/12/2006, p. 1.[6] ĠU C […], […], p. […].